गुजराती लोकगीते व भवई (गुजराती नृत्य प्रकार) यांच्यावर आधारित आनंदमय, उत्कंठावर्धक, विनोदाने भरलेले असे संगीत नाट्य “जस्मा ओढण” हे शांता गांधी यांनी लिहिलेले आहे.

जस्मा ही प्रसिद्ध भवई स्वर्गातील अप्सरा ‘कामकुंडला’च्या पृथ्वीवरील अवताराची कहाणी आहे. गुजराथमधील वडार आपल्या बांधकाम कौशल्यासाठी ओळखले जातात. जस्मा ही गुजराथमधील वडार जमातीतील प्रसिद्ध स्त्री आहे. मजुरांचा आत्मसन्मान व स्त्रीस्वभावांच्या वैशिष्ट्यांना अधोरेखित करणारे जस्माचे हे पात्र आहे. रंगला आही नायक हे आणखी एक इतर महत्त्वाचे पात्र असून ते सूत्रधारांप्रमाणे भवईच्या माध्यमातून नाट्यमय स्वरूपात जस्माच्या जीवनाचे ओझरते दर्शन घडवतात.

ग्रामीण जीवनाचा किनारा लाभलेल्या या प्रयोगादरम्यान मोहून टाकणारे संगीत रसिकांवर एक वेगळीच जादू करते. एक अप्सरा वडार जमातीमध्ये जन्म घेते. राजा सिद्धराज जयसिंगला ती दिसताच आवडते. राजा तिच्यापुढे आपल्या प्रेमाचा प्रस्ताव ठेवतो, आपली राणी होण्याची विनंती करतो परंतु जस्मा आपल्या आत्मसन्मानाशी तडजोड न करता सती जाणे पसंत करते. या नाटकातील गुजराती लोकगीत आणि भवई नृत्याद्वारे विनोद, तणाव, उत्कंठा, संघर्ष या भावनांचे दर्शन घडून येते.
संगीत नाट्य – जस्मा ओढण
भाषा
इतिहास
मनुस्मृति